তথ্যবিবরণী নম্বর : ৪৮৩

**একটি শোষণহীন ন্যায়ভিত্তিক সমাজ প্রতিষ্ঠাই ছিল বঙ্গবন্ধুর নেতৃত্বে স্বাধীনতার লক্ষ্য**

**- স্থানীয় সরকার মন্ত্রী**

ঢাকা, ২৯ শ্রাবণ (১৩ আগস্ট):

জাতির পিতা বঙ্গবন্ধু শেখ মুজিবুর রহমানের নেতৃত্বে শুধুমাত্র ভৌগোলিক স্বাধীনতার জন্য আমরা লড়াই করিনি জানিয়ে স্থানীয় সরকার, পল্লী উন্নয়ন ও সমবায় মন্ত্রী মোঃ তাজুল ইসলাম বলেছেন, বঙ্গবন্ধুর নেতৃত্বে ন্যায়বিচার ভিত্তিক একটি শোষণহীন সমাজ প্রতিষ্ঠাই ছিল আমাদের স্বাধীনতার লক্ষ্য। সেই লক্ষ্যে জাতির পিতা বঙ্গবন্ধুর নেতৃত্বে যখন যুদ্ধ-বিধ্বস্ত বাঙালি জাতি এগিয়ে চলছিল তখনই ঘাতকের নির্মম বুলেটে প্রাণ দিতে হয় বঙ্গবন্ধুসহ তার পরিবারের সদস্যদের। নির্মম এ হত্যাকান্ড শুধুমাত্র বাংলাদেশের অগ্রযাত্রাকেই স্তব্ধ করে দেয়নি, বাংলাদেশের শাসন ব্যবস্থার শৃঙ্খলা এবং ধারাবাহিকতাকেও সম্পূর্ণ ধূলিসাৎ করে দিয়েছিল। যার ফলশ্রুতিতে পরবর্তীতে সামরিক শাসকেরা তাদের সুবিধামতো ক্ষমতা দখল এবং রাষ্ট্রের সকল সুযোগ সুবিধাকে কুক্ষিগত করে রাখার সুযোগ পেয়েছিল। তিনি বলেন, জাতির পিতার হত্যাকান্ডের মাধ্যমে বৈষম্যহীন সমাজ প্রতিষ্ঠার স্বপ্ন থেকে বিচ্যুত হয়ে বাংলাদেশে আবারো অন্ধকারে নিমজ্জিত হয়েছিল।

মন্ত্রী আজ ঢাকার কাকরাইলে জনস্বাস্থ্য প্রকৌশল ভবনে জাতীয় শোক দিবস উপলক্ষে আলোচনা ও দুঃস্থদের মাঝে খাবার বিতরণ অনুষ্ঠানে প্রধান অতিথির বক্তব্যে একথা বলেন। অনুষ্ঠানে বিশেষ অতিথি হিসেবে উপস্থিত ছিলেন স্থানীয় সরকার বিভাগের সচিব মুহম্মদ ইবরাহিম, জনস্বাস্থ্য প্রকৌশল অধিদপ্তরের সাবেক প্রধান প্রকৌশলী মোঃ নুরুজ্জামান, জনস্বাস্থ্য প্রকৌশল অধিদপ্তরের প্রধান প্রকৌশলী মোঃ সারোয়ার হোসেন। অনুষ্ঠানে মূল প্রবন্ধ উপস্থাপন করেন জনস্বাস্থ্য প্রকৌশল অধিদপ্তরের সাবেক প্রধান প্রকৌশলী মোঃ মনিরুজ্জামান এবং এতে সভাপতিত্ব করেন বঙ্গবন্ধু প্রকৌশল পরিষদের সভাপতি নজরুল ইসলাম মিয়া।

স্থানীয় সরকার মন্ত্রী বলেন, আমাদের দুর্ভাগ্য ১৯৭১ সালে বাংলাদেশ যখন স্বাধীনতা যুদ্ধে লড়াই করছে তখনো আমাদের সমাজের একটি অংশ আল বদর, রাজাকার বাহিনীতে নাম লিখিয়েছিল। তারা পাকিস্তানের পক্ষ নিয়ে এদেশের স্বাধীনতার বিরোধিতা করেছিল। সেই পক্ষ এখনো বাংলাদেশের উন্নয়নের বিরোধিতা করে যাচ্ছে উল্লেখ করে মন্ত্রী বলেন, সরকারের তথ্য উপাত্ত না হয় বাদই দিলাম, বাংলাদেশের উন্নয়ন বিষয়ক বিশ্বব্যাংক, এশিয়ান উন্নয়ন ব্যাংকের তথ্য উপাত্তও তারা বিশ্বাস করছে না।

দেশের অধিকাংশ মানুষের প্রধানমন্ত্রী শেখ হাসিনার নেতৃত্বের প্রতি অটল বিশ্বাস রয়েছে জানিয়ে স্থানীয় সরকার মন্ত্রী বলেন, বিগত বিএনপি জামাতের শাসনামলে দেশ কতটুকু উন্নত হয়েছে আর প্রধানমন্ত্রী শেখ হাসিনার নেতৃত্বে বিগত ১৫ বছরে বাংলাদেশের অগ্রগতির তুলনামূলক চিত্রই বলে দেয় বাংলাদেশের রূপান্তরের ম্যাজিক। মন্ত্রী বলেন, খাদ্য ঘাটতি ও বিদ্যুৎ ঘাটতির বাংলাদেশ আজ খাদ্যে স্বয়ংসম্পূর্ণ এবং শতভাগ বিদ্যুতায়নের দেশ। এ সময় তিনি জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা প্রতিষ্ঠায় সবাইকে ঐক্যবদ্ধভাবে কাজ করার আহ্বান জানান।

#

হেমায়েত/এনায়েত/শামীম/২০২৩/২২৩০ঘণ্টা

Handout Number : 482

**Ambassador of Switzerland to Bangladesh calls on Foreign Minister**

Dhaka, 13 August:

Foreign Minister Dr. A.K. Abdul Momen congratulated Reto Siegfried Renggli on his appointment as the Ambassador of Switzerland to Bangladesh during his maiden courtesy call on him today.

The Foreign Minister termed Switzerland as ‘the country of peace and stability’ and recalled Bangabandhu’s vision of transforming Bangladesh into ‘Switzerland of the East’. Highlighting that return on investment in Bangladesh is higher than many other neighbouring countries, Foreign Minister invited more Swiss investment into Bangladesh, particularly in the fields of renewable energy, agro-food processing, etc. Mentioning Bangladesh as the ‘land of opportunity and vibrant economy’, he underscored the importance of exchange of business delegations to further the trade and investment cooperation between the two friendly countries.

The Swiss Ambassador recalled the visit of Father of the Nation Bangabandhu Sheikh Mujibur Rahman to Switzerland in 1972. He expressed satisfaction at the fact that bilateral trade between the two countries exceeded US$ 1 billion last year and highlighted opportunities for more bilateral trade between the two countries and Swiss investment into Bangladesh.

Recognising the need for continued global attention to the Rohingya crisis and humanitarian assistance to the Rohingyas, sheltered in Bangladesh, the Swiss Ambassador assured extending his government’s support towards safe, voluntary and sustainable repatriation of the Rohingyas. The Foreign Minister thanked the Swiss government for their support to the Rohingya crisis and hoped for more Swiss support towards early repatriation of the forcibly displaced Rohingyas to their homeland Myanmar for the sake of peace and stability in the region.

Referring to the upcoming general elections in Bangladesh, the Foreign Minister expressed that Bangladesh would welcome foreign observers to observe the elections and assured that the elections would be held in a free, fair and peaceful environment.

#

Mohsin/Enayet/Sanjib/Shamim/2023/2130 hour

Handout Number : 481

**Ambassador of the Republic of Korea to Bangladesh**

**calls on Foreign Minister**

Dhaka, 13 August:

Ambassador of the Republic of Korea PARK Young-sik paid his maiden calls on Foreign Minister Dr. A K Abdul Momen at the Ministry of Foreign Affairs in Dhaka today.

Foreign Minister Dr. Momen warmly welcomed the Ambassador to his new appointment. He praised the Korean model of development that transformed Korea into a developed country in less than a generation and acknowledged this model as a source of inspiration for many countries like Bangladesh. He referred to the recent boost in trade, commerce and investment between Bangladesh and Korea.

Dr. Momen reiterated Bangladesh's foreign policy motto of 'friendship to all, malice towards none' and said Bangladesh followed this in her all diplomatic pursuits including the Indo-Pacific Outlook. Dr. Momen sought further collaboration with Korea to develop an export oriented economy. He assured the Ambassador to extend all possible cooperation during his tenure in Bangladesh.

 #

Mohsin/Enayet/Sanjib/Shamim/2023/2130 hour

তথ্যবিবরণী নম্বর : ৪৮০

**দেশকে স্বপ্নের ঠিকানায় নিতে দেশবিরোধী ও ঘৃণার রাজনীতি চিরতরে বন্ধ করতে হবে**

**--- তথ্য ও সম্প্রচার মন্ত্রী**

ঢাকা, ২৯ শ্রাবণ (১৩ আগস্ট):

তথ্য ও সম্প্রচার মন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, আগামীর বাংলাদেশ হিসেবে আজকের অগ্রগতি অব্যাহত রেখে বঙ্গবন্ধু ও মুক্তিযোদ্ধাদের স্বপ্নের ঠিকানায় যদি বাংলাদেশকে পৌঁছাতে হয় তাহলে দেশবিরোধী ও ঘৃণার রাজনীতি চিরতরে বন্ধ করতে হবে।

মন্ত্রী বলেন, ‘দেশটাই যারা চায়নি, এই জামায়াতে ইসলামী যারা এই দেশের পতাকার বিরুদ্ধে চারতারার পতাকার পক্ষে যারা যুদ্ধ করেছিল পাকিস্তানিদের দোসর হয়ে, তাদেরকে আশ্রয়-প্রশ্রয় দেওয়া, তাদেরকে আঁচলের তলায় ছায়া দিয়ে, তাদেরকে সাথে নিয়ে রাজনীতি করা যদি বন্ধ না হয় দেশকে আমরা স্বপ্নের ঠিকানায় পৌঁছাতে পারব না।’

আজ রাজধানীতে জাতীয় প্রেসক্লাবে তাদের আয়োজিত ‘১৫ আগস্ট উপলক্ষ্যে আলোচনা : বঙ্গবন্ধু ও আগামীর বাংলাদেশ’ শীর্ষক সভায় প্রধান অতিথির বক্তৃতায় মন্ত্রী এ কথা বলেন।

হাছান বলেন, ‘এ দেশে মুক্তিযুদ্ধ হয়েছে আওয়ামী লীগের নেতৃত্বে। জাতির অন্যতম শ্রেষ্ঠ সন্তান মুক্তিযোদ্ধারা জীবন বাজি রেখে লড়াই করেছে। মুক্তিযুদ্ধের গঠিত সরকারের অধীনেই সেক্টর কমান্ডাররা নিয়োগপ্রাপ্ত হয়েছিলেন, বেতন পেতেন। জিয়াউর রহমানও ৪শ’ টাকা বেতন নিতেন।

ঐতিহাসিক সত্যটা হচ্ছে এই যে, জিয়াউর রহমান বঙ্গবন্ধু হত্যাকাণ্ডের সাথে যুক্ত ছিল এবং তার মুক্তিযুদ্ধে অংশগ্রহণটা পাকিস্তানিদের সহযোগী হিসেবে ছিল, ঘটনাপ্রবাহ তাই প্রমাণ করে।

সম্প্রচারমন্ত্রী বলেন, ১৯৭৫ সালের ১৫ আগস্টে মর্মান্তিক হত্যাকাণ্ডের সবচেয়ে বড় বেনিফিসিয়ারি হচ্ছে জিয়া ও তার পরিবার। জিয়াউর রহমান বঙ্গবন্ধুর হত্যাকাণ্ডের সাথে ওতোপ্রোতভাবে যুক্ত তার প্রমাণ হচ্ছে বঙ্গবন্ধু হত্যাকাণ্ডের পর খন্দকার মোশতাক তার আস্থাভাজন বলেই জিয়াউর রহমানকে সেনাবাহিনীর প্রধান নিয়োগ করেছিলেন।

জিয়া বঙ্গবন্ধুর সমস্ত হত্যাকারীদের বিদেশে দূতাবাসে চাকরি দিয়ে দেশ ত্যাগের সুযোগ করে দেওয়া এবং পুনর্বাসন করেছিলেন এবং বঙ্গবন্ধু হত্যাকান্ডের বিচারের পথ রুদ্ধ করার জন্য জারি ইনডেমনেটি অধ্যাদেশকে বৈধতা দিতে ১৯৭৯ সালে পার্লামেন্ট নির্বাচনের পর প্রথম অধিবেশনের প্রথম দিনে সেটিকে আইনে রূপান্তরিত করার জন্য সরকারি দলের পক্ষে প্রস্তাব এনে সেই আইন পাস করা হয়েছিল।

ইতিহাসের সত্যগুলো তুলে ধরতে গেলে কিছু কথা বলতে হয় উল্লেখ করে তথ্যমন্ত্রী বলেন, ‘সমস্ত মুক্তিযুদ্ধবিরোধী মানুষ বিএনপিতে যোগদান করেছিল। বেগম খালেদা জিয়া বঙ্গবন্ধু হত্যাকাণ্ডকে উপহাস করার উদ্দেশ্যে ১৫ আগস্ট মিথ্যা জন্মদিন পালন করতেন। এবং মির্জা ফখরুল সাহেবের প্রতি যথাযথ সম্মান রেখেই বলতে চাই, তার বাবাও একজন মুক্তিযুদ্ধবিরোধী মানুষ ছিলেন, স্বাধীনতার পর কিছু দিন আত্মগোপনে ছিলেন।’

জাতীয় প্রেসক্লাব সভাপতি ফরিদা ইয়াসমিনের সভাপতিত্বে সাবেক মন্ত্রী এ বি তাজুল ইসলাম এমপি বিশেষ অতিথি হিসেবে, প্রধানমন্ত্রীর সাবেক তথ্য উপদেষ্টা ইকবাল সোবহান চৌধুরী, সাংবাদিক কল্যাণ ট্রাস্টের ব্যবস্থাপনা পরিচালক সুভাষ চন্দ বাদল, জাতীয় প্রেসক্লাবের সাধারণ সম্পাদক শ্যামল দত্ত, সিনিয়র সাংবাদিক আব্দুল জলিল ভুঁইয়া, আজিজুল ইসলাম ভুঁইয়া প্রমুখ সভায় বক্তব্য রাখেন।

#

আকরাম/পাশা/এনায়েত/সঞ্জীব/জয়নুল/২০২৩/২০৫০ঘণ্টা

তথ্যববিরণী নম্বর : ৪৭৯

**সামুদ্রিক মৎস্যসম্পদের টেকসই উন্নয়ন ও ব্যবস্থাপনায় সর্বোচ্চ গুরুত্ব দেওয়া হচ্ছে**

**-মৎস্য ও প্রাণিসম্পদ মন্ত্রী**

ঢাকা, ২৯ শ্রাবণ (১৩ আগস্ট):

টেকসই উন্নয়ন অভীষ্ট (এসডিজি) অর্জনে সরকার সামুদ্রিক মৎস্যসম্পদের টেকসই উন্নয়ন ও ব্যবস্থাপনায় সর্বোচ্চ গুরুত্ব দিচ্ছে বলে জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম।

আজ মৎস্য অধিদপ্তরের সম্মেলন কক্ষে টেকসই উন্নয়ন অভীষ্ট (এসডিজি)-১৪ (জলজ জীবন) এর বাস্তবায়ন অগ্রগতি, চ্যালেঞ্জ ও ভবিষ্যৎ করণীয় শীর্ষক কর্মশালায় প্রধান অতিথির বক্তব্যে মন্ত্রী এ কথা জানান। মৎস্য ওপ্রাণিসম্পদ মন্ত্রণালয় এ কর্মশালা আয়োজন করে।

এ সময় মন্ত্রী বলেন, এসডিজি-১৪ অর্জন তথা টেকসই উন্নয়নের জন্য সাগর, মহাসাগর ও সামুদ্রিক সম্পদের সংরক্ষণ ও টেকসই ব্যবহার নিশ্চিতকল্পে লিড মন্ত্রণালয় হিসেবে কাজ করছে। সাগর-মহাসাগরে সুষ্ঠু পরিবেশ ও উৎপাদনশীলতা পুনঃপ্রতিষ্ঠা এবং সমুদ্রে অবৈধ, অনিয়ন্ত্রিত ও অনুল্লিখিত মৎস্য আহরণ বন্ধে কার্যকর ব্যবস্থা নেয়া হচ্ছে। ইতোমধ্যে ৭ হাজার ৩৬৭ বর্গ কিলোমিটার সামুদ্রিক সংরক্ষিত এলাকা ঘোষণা করা হয়েছে। সমুদ্রগ্রামী মৎস্য নৌযান মনিটরিংয়ের জন্য ৮ হাজার ৫০০ নৌযানে ট্র্যাকিং ডিভাইস স্থাপন করা হয়েছে। সমুদ্রে মৎস্যসম্পদের মজুত নিরূপণে কাজ চলছে। সামুদ্রিক মৎস্য আইন ও সামুদ্রিক মৎস্য বিধিমালা প্রণয়ন করা হয়েছে। মৎস্য অধিদপ্তর এই কার্যক্রমগুলো বাস্তবায়ন করছে। ফলে সুনীল অর্থনীতির বিকাশে ব্যাপক সম্ভাবনা তৈরি হয়েছে।

মন্ত্রী আরো বলেন, প্রধানমন্ত্রী শেখ হাসিনার দৃঢ়তা, বলিষ্ঠ নেতৃত্ব ও সুপরিকল্পিত নীতির কারণে এসডিজি অর্জনে বাংলাদেশ অনেক দূর এগিয়ে গেছে। এসডিজির লক্ষ্য অর্জনে সমন্বিতভাবে কাজ করা জরুরি। তাছাড়া এসডিজি অর্জনের জন্য দক্ষ জনশক্তি তৈরি করা যেমন দরকার তেমনি প্রাতিষ্ঠানিক সক্ষমতার উন্নয়নের বিকল্প নেই। মৎস্য ও প্রাণিসম্পদ মন্ত্রণালয় এ বিষয়গুলো মাথায় রেখে এসডিজির লক্ষ্যমাত্রা বাস্তবায়নে সমন্বিত পদক্ষেপ নেয়ার ওপর গুরুত্বারোপ করছে।

মৎস্য ও প্রাণিসম্পদ মন্ত্রণালয়ের সচিব ড. নাহিদ রশীদের সভাপতিত্বে কর্মশালায় বিশেষ অতিথি হিসেবে উপস্থিত ছিলেন প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক মো. আখতার হোসেন। স্বাগত বক্তব্য প্রদান করেন মৎস্য ও প্রাণিসম্পদ মন্ত্রণালয়ের অতিরিক্ত সচিব ও এসডিজি বিষয়ক ফোকাল পয়েন্ট এ টি এম মোস্তফা কামাল। কর্মশালায় এসডিজি বিষয়ে উপস্থাপন করেন প্রধানমন্ত্রীর কার্যালয়ের অতিরিক্ত সচিব (এসডিজি) মো. মনিরুল ইসলাম। এসডিজি-১৪ এর লক্ষ্য ও অর্জন নিয়ে উপস্থাপন করেন মৎস্য অধিদপ্তর কর্তৃক বাস্তবায়নাধীন সাসটেইনেবল কোস্টাল অ্যান্ড মেরিন ফিশারিজ প্রকল্পের উপপ্রকল্প পরিচালক ড. মোহাম্মদ শরিফুল আজম।

মৎস্য ও প্রাণিসম্পদ মন্ত্রণালয়ের অতিরিক্ত সচিব নৃপেন্দ্র চন্দ্র দেবনাথ, বাংলাদেশ মৎস্য উন্নয়ন কর্পোরেশনের চেয়ারম্যান সাঈদ মাহমুদ বেলাল হায়দর, নৌপরিবহন মন্ত্রণালয়ের অতিরিক্ত সচিব শেখ মো. শরীফ উদ্দিন, মৎস্য অধিদপ্তরের মহাপরিচালক খ. মাহবুবুল হক এবং পরিকল্পনা কমিশন, মৎস্য ও প্রাণিসম্পদ মন্ত্রণালয়, পররাষ্ট্র মন্ত্রণালয়, বিদ্যুৎ, জ্বালানি ও খনিজসম্পদ মন্ত্রণালয়, আইইউসিএন, বন অধিদপ্তর, বাংলাদেশ কোস্ট গার্ড, বাংলাদেশ পরিসংখ্যান ব্যুরো, জাতিসংঘের খাদ্য ও কৃষি সংস্থা (এফএও) ও মৎস্য অধিদপ্তরের বিভিন্ন পর্যায়ের কর্মকর্তাগণ কর্মশালায় অংশগ্রহণ করেন।

#

ইফতেখার/পাশা/এনায়েত/সঞ্জীব/শামীম/২০২৩/২০৩০ঘণ্টা

Handout Number : 478

**Foreign Minister Momen Holds Fruitful**

**Discussions with US Congressional Delegation**

Dhaka, 13 August:

A US Congressional delegation of Congressman Rich McCormick of Georgia and Congressman Ed Case of Hawaii met Foreign Minister Dr. A. K. Abdul Momen today at the State Guest House Padma in Dhaka, where they held fruitful discussions on Bangladesh-US partnership on various areas, including trade and economy, Rohingya response, global health, climate change and upcoming general elections of Bangladesh.

The US delegation commenced their 3-day Bangladesh visit this morning by paying floral tribute at Bangabandhu Sheikh Mujibur Rahman’s mural at the Bangabandhu Memorial Museum. Both Congressmen were accompanied by their spouses at that time. Referring to the visit as moving, the Congressmen said that it was indeed a great tragedy for Bangladesh to lose such a personality and that too so early.

Foreign Minister Momen described Bangladesh-US relations as warm, dynamic, multifaceted and forward-looking and stressed that the bilateral relations should only deepen and broaden as Bangladesh economy continues to grow rapidly under the leadership of Prime Minister Sheikh Hasina. He expressed hope that the US investment in Bangladesh will expand and diversify as Bangladesh offers potential in many areas, including ICT, pharmaceuticals, and steel. He also sought US congressional support for duty-free access of Bangladesh’s textile and garments products made of US cotton. The US delegation expressed their keenness to look into the partnership in pharmaceuticals, among others.

The delegation praised Bangladesh for generous hosting of over 1 million forcibly displaced Rohingyas. The meeting discussed the way forward in the context of gradual decline in the aid for Rohingya. The Foreign Minister appreciated the US Government for its humanitarian support for the Rohingyas and stressed on the importance of working together towards achieving the ultimate goal of repatriation of the displaced Rohingyas to their homeland.

Members of Parliament Saber Hossain Chowdhury, Kazi Nabil Ahmed, and Mohammad Ali Arafat were present in the meeting and contributed to the discussions. Director General (North America) Khandker Masudul Alam and other Foreign Ministry officials were also present. Spouses of the Congressmen, Dr. Debra Miller and Audrey Case, the U.S. Ambassador to Bangladesh, Peter Haas and other US officials accompanied the congressional delegation.

 #

Mohsin/Pasha/Sanjib/Joynul/2023/2030 hour

তথ্যববিরণী নম্বর : ৪৭৭

**বঙ্গবন্ধু সারা বিশ্বের বাঙালি জাতির সত্ত্বা**

**- বস্ত্র ও পাট মন্ত্রী**

রূপগঞ্জ (নারায়ণগঞ্জ), ২৯ শ্রাবণ (১৩ আগস্ট):

বস্ত্র ও পাট মন্ত্রী গোলাম দস্তগীর গাজী বীরপ্রতীক বলেছেন, জাতির পিতা বঙ্গবন্ধু শেখ মুজিবুর রহমান ছিলেন বিশ্বের জননন্দিত নেতা। বঙ্গবন্ধু সারা বিশ্বে বাঙালি জাতির সত্ত্বা।

জাতির পিতা বঙ্গবন্ধু শেখ মুজিবুর রহমানের ৪৮ তম শাহাদত বার্ষিকী পালন উপলক্ষ্যে আজ নারায়ণগঞ্জের রূপগঞ্জ উপজেলার তারাবো পৌরসভায় আওয়ামী লীগ ও সহযোগী অঙ্গসংগঠনের উদ্যোগে অনু‌ষ্ঠিত আলোচনা সভা ও মিলাদ মাহফিল অনুষ্ঠানে প্রধান অতিথির বক্ত‌ব্যে মন্ত্রী এ কথা ব‌লেন।

মন্ত্রী বলেন, জাতির পিতার ব্যক্তিত্বের কারণে বিশ্ব নেতাদের কাছে শ্রদ্ধার পাত্র ছিলেন। বঙ্গবন্ধুর মতো নেতা হাজার বছরে একজনই জন্মান। বঙ্গবন্ধুর জন্ম হয়েছিলো বলেই বাংলা ভাষায় কথা বলতে পারছি, স্বাধীন দেশে বাস করছি।

জা‌তির পিতা বঙ্গবন্ধু শেখ মু‌জিবুর রহমান বাঙালি জা‌তি‌কে স্বাধীন দেশ উপহার দি‌য়ে‌ছেন আর তাঁর কন্যা শেখ হা‌সিনা দেশ‌কে সর্বক্ষেত্রে এগিয়ে নি‌য়ে যা‌চ্ছেন উল্লেখ ক‌রে মন্ত্রী ব‌লেন, প্রধানমন্ত্রী শেখ হা‌সিনা পদ্মা‌সেতুসহ দে‌শে বড় বড় মেগা প্রকল্প বাস্তবায়ন ক‌রেছেন। দেশের সব উন্নয়নের একমাত্র কৃতিত্ব প্রধানমন্ত্রী শেখ হাসিনার। পিতা বঙ্গবন্ধুর মতো প্রধানমন্ত্রী হলেন দৃঢ় প্রত্যয়ী। দেশি ও আন্তর্জাতিক সব ষড়যন্ত্র আর নানা প্রতিকূলতাকে মোকাবিলা করে শেখ হাসিনার নেতৃত্বে দেশ এগিয়ে যাচ্ছে। ভবিষ্যতেও এ উন্নয়নের ধারা অব্যাহত থাকবে। দেশ উন্নত ও সমৃদ্ধি পথে এগিয়ে যাবে।

অনুষ্ঠা‌নে আরো উপ‌স্থিত ছি‌লেন রূপগঞ্জ উপজেলা আওয়ামী লীগের নেতা-কর্মীবৃন্দ।

#

সৈকত/পাশা/এনায়েত/সঞ্জীব/শামীম/২০২৩/১৯৫৫ঘণ্টা

তথ্যববিরণী নম্বর : ৪৭৬

**‘মুজিব-একটি জাতির রূপকার’ চলচ্চিত্রের সেন্সর সনদ হস্তান্তর**

ঢাকা, ২৯ শ্রাবণ (১৩ আগস্ট):

বাংলাদেশ ও ভারত সরকারের যৌথ প্রযোজনায় বঙ্গবন্ধুর জীবনের ওপর নির্মিত ‘মুজিব-একটি জাতির রূপকার’ চলচ্চিত্রের সেন্সর সনদটি গতকাল সন্ধ্যায় রাজধানীতে হোটেল ইন্টারকন্টিনেন্টাল বলরুমে আয়োজিত অনুষ্ঠানে তথ্য ও সম্প্রচারমন্ত্রী ড. হাছান মাহ্‌মুদের উপস্থিতিতে সেন্সর বোর্ডের চেয়ারম্যান তথ্য ও সম্প্রচার সচিব মোঃ হুমায়ুন কবীর এবং ভাইস চেয়ারম্যান মুহঃ সাইফুল্লাহ বাংলাদেশ পক্ষের প্রযোজক এফডিসির ব্যবস্থাপনা পরিচালক নুজহাত ইয়াসমিন ও ভারতের পক্ষে আগত স্ক্রিপ্ট রাইটার অতুল তেওয়ারির হাতে তুলে দেন।

প্রধান তথ্য কমিশনার ড. আবদুল মালেক, সংস্কৃতি ব্যক্তিত্ব সাবেক মন্ত্রী আসাদুজ্জামান নূর, বায়োপিকের অভিনয়শিল্পীদের মধ্যে বঙ্গবন্ধু চরিত্রাভিনেতা আরিফিন শুভ, বঙ্গমাতা চরিত্রাভিনেত্রী নুসরাত ইমরোজ তিশা এবং সহশিল্পীরা অনুষ্ঠানে যোগ দেন। বাংলাদেশের ৬০ ভাগ ও ভারতের ৪০ ভাগ ব্যয়ে নির্মিত এই বায়োপিকের শ্যুটিং ২০২১ সালের ২২ জানুয়ারি ভারতের মুম্বাই ফিল্ম সিটিতে শুরু হয়ে ১৮ ডিসেম্বর বাংলাদেশে শেষ হয়।

#

আকরাম/পাশা/এনায়েত/সঞ্জীব/শামীম/২০২৩/১৮৫০ঘন্টা

Handout Number : 475

**Law Minister attends G20 Ministerial Anti-Corruption Meeting in Kolkata,**

**Highlights Bangladesh position against corruption**

Kolkata, 13 August:

The Government of Bangladesh, under the leadership of Prime Minister Sheikh Hasina, has the stance of zero tolerance against corruption, highlighted Law Minister Anisul Huq at Kolkata yesterday. He is now visiting Kolkata for participating at the G20 Ministerial Anti-Corruption Meeting.

In his statement before the Ministers and High Officials from the 20 G20 Member States and 9 countries invited at the Ministerial meeting, the Law Minister highlighted the different actions by the Bangladesh Government in eradicating corruption like establishment of the independent and robust Anti-Corruption Commission and the complete support of the Government to the Commission, different steps taken by the Government to stop money laundering like enactment of the Anti-Money Laundering Act 2013, actions to recover assets from abroad etc.

Law Minister also explained how the Government of Bangladesh through digitisation programme has been considerably successful in stopping unwanted and corrupt pilferage in public procurement policy. In this regard, he emphasised on the importance of global collaboration and coordination, as in today's world, corruption involves cross border actors, and to address the concern of money laundering and for repatriating stolen assets, close cooperation of countries is essential. He suggested that mutual legal assistance treaties need to be more pragmatic and effective. Law Minister Huq commented that through discussions at policy levels and through creating effective tools and mechanisms at platforms like G20, measures against corruption will be more useful, and it is expected that these collaborations will also benefit Bangladesh. He informed that Bangladesh is actively exploring opportunities to join initiatives such as Global Network to bolster the anti-corruption endeavours.

Bangladesh has been attending the different meetings of G20 as a country invited by the Indian Presidency. In addition to the 20 Member States of G20, 9 invited countries and 5 international organisations participated at the G20 Anti-Corruption Ministerial Meeting at Kolkata on 12 August 2023.

 #

Rezaul/Pasha/Sanjib/Joynul/2023/1840 hour

তথ্যবিবরণী নম্বর : ৪৭৪

**নৌকায় ভোট না দিলে দেশ জঙ্গিবাদীদের আস্তানায় পরিণত হবে**

**--- পরিবেশমন্ত্রী**

ঢাকা, ২৯ শ্রাবণ (১৩ আগস্ট):

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, নৌকা মার্কায় ভোট না দিলে বাংলাদেশ অতীতের মতো আবারও জঙ্গি ও সন্ত্রাসবাদীদের আস্তানায় পরিণত হবে। বিরোধীরা ক্ষমতায় আসলে দেশের অবস্থা ইরাক, সিরিয়া, লিবিয়া, আফগানিস্তানের মতো হবে। তিনি বলেন, আওয়ামী লীগ সরকার ধর্মের উন্নয়নে কাজ করছে, মাদ্রাসায় অবকাঠামো নির্মাণ করছে, মাদ্রাসার শিক্ষকদের বেতন বাড়িয়েছে। বিরোধীরা ধর্মকে পুঁজি করে রাজনীতি করে, কিন্তু আওয়ামী লীগ কখনো ধর্ম নিয়ে রাজনীতি করে না।

আজ মৌলভীবাজারের বড়লেখা উপজেলার ইটাউরী হাজী ইউনুছ মেমোরিয়াল উচ্চ বিদ্যালয়ের নবনির্মিত একাডেমিক ভবন উদ্বোধন ও জাতির পিতা বঙ্গবন্ধু শেখ মুজিবুর রহমানের ৪৮তম শাহাদত বার্ষিকী পালন উপলক্ষ্যে আয়োজিত দোয়া মাহফিলে প্রধান অতিথির বক্তব্যে পরিবেশ মন্ত্রী এসব কথা বলেন।

পরিবেশমন্ত্রী বলেন, যদি দেশের উন্নতির দরকার হয়, স্কুলের দরকার হয়, মাদ্রাসার দরকার হয়, সব কিছু করে দেবেন শেখ হাসিনা, সব কিছু করে দেবে আওয়ামী লীগ। শিক্ষা প্রতিষ্ঠানের অবকাঠামো উন্নয়নের মতো শিক্ষার মানের উন্নয়নেও কাজ করছে সরকার। মন্ত্রী বলেন, প্রধানমন্ত্রী ডিজিটাল বাংলাদেশ বিনির্মাণের পর এখন স্মার্ট বাংলাদেশ বিনির্মাণে কাজ করছেন। মন্ত্রী এসময় স্কুল কর্তৃপক্ষের দাবিতে ফ্লাড শেল্টার ও সীমানা প্রাচীর নির্মাণের ব্যবস্থা গ্রহণ করার আশ্বাস দেন।

অনুষ্ঠানে আরো বক্তব্য রাখেন বড়লেখা উপজেলা পরিষদের চেয়ারম্যান সোয়েব আহমদ, বড়লেখা উপজেলা পরিষদের সাবেক চেয়ারম্যান ও উপজেলা আওয়ামী লীগের ভারপ্রাপ্ত সাধারণ সম্পাদক রফিকুল ইসলাম সুন্দর, জুড়ী উপজেলার সহকারী কমিশনার (ভূমি) রতন কুমার অধিকারী এবং বড়লেখা উপজেলা আওয়ামী লীগের যুগ্ম সাধারণ সম্পাদক বিবেকানন্দ দাস নান্টু।

মন্ত্রী পরে কৃষি সম্প্রসারণ অধিদপ্তর কর্তৃক বড়লেখা উপজেলায় কৃষি যন্ত্রপাতি ও কৃষি উপকরণ সংরক্ষণাগার নির্মাণ কাজের ভিত্তিপ্রস্তর স্থাপন করেন।

#

দীপংকর/পাশা/সঞ্জীব/জয়নুল/২০২৩/১৮১০ঘণ্টা

তথ্যবিবরণী নম্বর : ৪৭৩

**আওয়ামী লীগের নেতাকর্মীদের দলমতের ঊর্ধ্বে উঠে জনস্বার্থকে সর্বাগ্রে স্থান দিতে হবে**

**--- আবুল হাসানাত আবদুল্লাহ্**

বরিশাল, ২৯ শ্রাবণ (১৩ আগস্ট):

পার্বত্য চট্টগ্রাম শান্তিচুক্তি বাস্তবায়ন ও পরিবীক্ষণ কমিটির আহ্বায়ক (মন্ত্রী পদমর্যাদা) আবুল হাসানাত আবদুল্লাহ্ বলেছেন, প্রধানমন্ত্রী শেখ হাসিনার সরকার সুষম উন্নয়ন নীতিতে বিশ্বাসী। তিনি বলেন, আওয়ামী লীগের নেতাকর্মীদের দলমতের ঊর্ধ্বে উঠে জনস্বার্থকে সর্বাগ্রে স্থান দিতে হবে। তিনি সকলকে জাতির পিতা বঙ্গবন্ধু শেখ মুজিবুর রহমানের আদর্শ, বাংলাদেশের অভ্যুদয়ের ইতিহাস, স্বাধীনতার সংগ্রাম, ঐতিহ্য, উন্নয়ন ও চলমান অগ্রযাত্রাকে নতুন প্রজন্মের কাছে তুলে ধরার আহ্বান জানিয়েছেন।

আবুল হাসানাত আবদুল্লাহ্ আজ বরিশাল জেলার গৌরনদী উপজেলার খাঞ্জাপুরে স্থানীয় আওয়ামী লীগের নেতাকর্মীদের সাথে এক মতবিনিময় সভায় প্রধান অতিথির বক্তব্যে এসব কথা বলেন। এসময় পৌর মেয়র মোঃ হারিছুর রহমান হারিছসহ স্থানীয় নেতৃবৃন্দ উপস্থিত ছিলেন।

আবুল হাসানাত আবদুল্লাহ্ বলেন, বঙ্গবন্ধুর বর্ণাঢ্য জীবন ও কর্ম থেকে শিক্ষা নিয়ে দেশ ও জাতিকে সমৃদ্ধি ও প্রগতির ধারায় এগিয়ে নেয়ার মাধ্যমে তাঁর স্বপ্ন বাস্তবায়ন করা সম্ভব। প্রধানমন্ত্রী শেখ হাসিনার বলিষ্ঠ নেতৃত্বে সাড়ে ১৪ বছরে বাংলাদেশের উন্নয়ন একটি নতুন উচ্চতায় পৌঁছেছে। ভিত্তি স্থাপিত হয়েছে নিরন্তর সামনে এগিয়ে যাওয়ার। বাংলাদেশ এখন অন্যান্য দেশের জন্য উন্নয়নের গ্লোবাল রোল মডেল। তৃণমূল জনগণের আশা-আকাক্সক্ষা তথা সকল প্রত্যাশা পূরণে সরকার কাজ করে যাচ্ছে। তিনি বলেন, নতুন প্রজন্মের জন্য একটি নিরাপদ, সুখী, সুন্দর ও উন্নত-সমৃদ্ধ বাংলাদেশ উপহার দিতে হলে দলীয় নেতা-কর্মীদের সকল প্রকার লোভ-লালসা ত্যাগ করে স্ব স্ব দায়িত্ব পালন করতে হবে।

আবুল হাসানাত আবদুল্লাহ্ বলেন, বরিশালের প্রতিটি উপজেলায় স্বাস্থ্য, শিক্ষা, কৃষি, বনায়ন, বিদ্যুৎ ও অবকাঠামোখাতে রেকর্ড পরিমাণ উন্নয়ন প্রকল্প বাস্তবায়িত হয়েছে। তিনি এসব উন্নয়ন কর্মকাণ্ডের সুফল যাতে তৃণমূলের মানুষ উপভোগ করতে পারে সেজন্য স্থানীয় নেতা-কর্মীদের অধিকতর সততা, নিষ্ঠা ও আন্তরিকতার সাথে দায়িত্ব পালনের আহ্বান জানান।

#

আহসান/পাশা/সঞ্জীব/জয়নুল/২০২৩/১৮০০ঘণ্টা

তথ্যবিবরণী                                                                                 নম্বর : ৪৭২

**কোভিড-১৯ সংক্রান্ত সর্বশেষ প্রতিবেদন**

ঢাকা, ২৯ শ্রাবণ (১৩ আগস্ট) :

স্বাস্থ্য অধিদপ্তরের তথ্যানুযায়ী শনিবার সকাল ৮টা থেকে আজ রবিবার সকাল ৮টা পর্যন্ত ২৪ ঘণ্টায় দেশে ২৮ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১ দশমিক ৭৯ শতাংশ। এ সময় ১ হাজার ৫৬৬ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৬ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১২ হাজার ১৩০ জন।

#

সুলতানা/পাশা/সঞ্জীব/রেজাউল/২০২৩/১৭৪২ ঘণ্টা

তথ্যববিরণী নম্বর : ৪৭১

**জাতীয় শোক দিবস ২০২৩ উপলক্ষ্যে ইসলামিক ফাউন্ডেশন গৃহীত কর্মসূচি**

ঢাকা, ২৯ শ্রাবণ (১৩ আগস্ট):

স্বাধীনতার মহান স্থপতি ও জাতির পিতা বঙ্গবন্ধু শেখ মুজিবুর রহমানের ৪৮তম শাহাদতবার্ষিকী ও জাতীয় শোক দিবস ২০২৩ পালন উপলক্ষ্যে ইসলামিক ফাউন্ডেশন ব্যাপক কর্মসূচি গ্রহণ করেছে। দিবসটি উপলক্ষ্যে জাতীয় পতাকা অর্ধনমিত রাখা, কালো ব্যাজ ধারণ, বঙ্গবন্ধুর প্রতিকৃতিতে পুষ্পস্তবক অর্পণ, বনানী কবরস্থান, বায়তুল মুকাররমজাতীয় মসজিদ, টুঙ্গিপাড়ায় জাতির পিতার সমাধিসৌধ কমপ্লেক্স ও গুরুত্বপূর্ণ মসজিদসহ দেশের সকল মসজিদেকোরআন খতম ও বিশেষ দোয়ার আয়োজন করার ব্যবস্থা নেওয়া হয়েছে।

এছাড়া মাঠ পর্যায়ের ইসলামিক ফাউন্ডেশনের সকল উপজেলা, জেলা ও বিভাগীয় কার্যালয়, ৫০টি ইসলামিক মিশন ও ৭টি ইমাম প্রশিক্ষণ একাডেমিতে কোরআন খতম, আলোচনা সভা ও বিশেষ দোয়ার আয়োজন করা হবে। অন্যদিকে উদ্বোধনকৃত ২৫০টি মডেল মসজিদ, মসজিদভিত্তিক শিশু ও গণশিক্ষা কার্যক্রম (৭ম পর্যায়) প্রকল্পের আওতায় ৭৩ হাজার ৭৬৮টি প্রাক-প্রাথমিক ও বয়স্ক শিক্ষা কেন্দ্রে ও দারুল আরকাম ইবতেদায়ি মাদ্রাসাসমূহে বিশেষ দোয়া ও মোনাজাতের আয়োজনের ব্যবস্থা নেওয়া হয়েছে।

ইসলামিক ফাউন্ডেশনের আগারগাঁওস্থ প্রধান কার্যালয় ও বায়তুল মোকাররম কার্যালয়ে ‘জাতির পিতা বঙ্গবন্ধুর জীবন ও কর্ম’ শীর্ষক আলোচনা সভা অনুষ্ঠিত হবে। ইসলামিক মিশন কর্তৃক ইসলামিক ফাউন্ডেশনের আগারগাঁওস্থ প্রধান কার্যালয় ও বায়তুল মোকাররম কার্যালয়সহ ৫০টি ইসলামিক মিশন কেন্দ্রে বিনামূল্যে চিকিৎসা সেবা প্রদান ও স্বেচ্ছায় রক্তদান কর্মসূচি পালন করা হবে। অন্যদিকে ইসলামি বিভিন্ন সাংস্কৃতিক প্রতিযোগিতা ও ইমাম প্রশিক্ষণ একাডেমির অনুষ্ঠানে বঙ্গবন্ধুর জীবনীগ্রন্থ পুরস্কার হিসেবে প্রদান, জাতীয় দৈনিক পত্রিকায় ক্রোড়পত্র প্রকাশ ও ইসলামিক ফাউন্ডেশন জাকাত বোর্ড কর্তৃক দুঃস্থ ও অসহায়দের মাঝে জাকাতের অর্থ বিতরণ করা হবে। এছাড়া, ইসলামিক ফাউন্ডেশনের নিয়মিত প্রকাশনা ‘মাসিক অগ্রপথিক’ ও ‘সবুজপাতা’র বিশেষ সংখ্যা প্রকাশ করা হবে।

#

শায়লা/পাশা/সঞ্জীব/শামীম/২০২৩/১৮১০ঘণ্টা

তথ্যবিবরণী                                                                                 নম্বর : ৪৭০

**মানুষ ও সহায়-সম্পত্তি পুড়িয়ে ক্ষমতায় আসা যায় না**

**--তথ্য ও সম্প্রচার মন্ত্রী**

ঢাকা, ২৯ শ্রাবণ (১৩ আগস্ট) :

তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, ‘জনগণের ওপর পেট্রোল বোমা নিক্ষেপ করে, মানুষ পুড়িয়ে, মানুষের সহায়-সম্পত্তি পুড়িয়ে সর্বোপরি পবিত্র কোরআন শরিফ পুড়িয়ে তাদের পক্ষে কখনোই ক্ষমতায় আসা সম্ভবপর নয়। সে কারণে বিএনপির ক্ষমতায় আসার কোনো সম্ভাবনা নাই।’

আজ সচিবালয়ে তথ্য অধিদফতর আয়োজিত ‘জাতির পিতা বঙ্গবন্ধু শেখ মুজিবুর রহমানের ৪৮তম শাহাদাত বার্ষিকী উপলক্ষ্যে আলোকচিত্র প্রদর্শনী’ উদ্বোধন শেষে সাংবাদিকদের এক প্রশ্নের জবাবে তিনি এ সব কথা বলেন।

বিএনপি মহাসচিবের ‘বিএনপি যদি আগামী নির্বাচনে ক্ষমতায় না আসে, দেশ ৫০ বছর পিছিয়ে যাবে, ধ্বংস হয়ে যাবে’ বক্তব্য নিয়ে প্রশ্নের জবাবে মন্ত্রী বলেন, ‘আগামী নির্বাচনে না আসলে বিএনপিই ৫০ বছর পিছিয়ে যাবে। বিএনপি নামক দলটিকে টেকানোই তখন তাদের জন্য কঠিন হয়ে দাঁড়াবে।’

হাছান মাহ্‌মুদ আরো বলেন, ‘গত সাড়ে ১৪ বছরে দেশ যেভাবে এগিয়েছে সমগ্র পৃথিবী তার প্রশংসা করছে। জাতিসংঘের মহাসচিব, ভারতের প্রধানমন্ত্রী, মার্কিন যুক্তরাষ্ট্রের প্রেসিডেন্ট, বিশ্বব্যাংকের প্রেসিডেন্ট ও প্রধান অর্থনীতিবিদ, পৃথিবীর অন্যান্য রাষ্ট্রনায়করা এবং বিশ্বের শীর্ষ পত্রপত্রিকাও প্রশংসা করছে। দুঃখজনক হলেও সত্য, বিএনপি নেতা মির্জা ফখরুল সাহেব বা তাদের অন্যান্য নেতৃবৃন্দ সেটি দেখতে পান না। এটি তাদের চেতনার দৈন্য, রাজনৈতিক দৈন্য আর দেখেও না দেখার ভান।’

বিএনপির তত্ত্বাবধায়ক সরকারের দাবির প্রশ্নে সম্প্রচার মন্ত্রী বলেন, ‘মির্জা ফখরুল সাহেবের তো পাকিস্তানপ্রীতি আছে। তিনি কিছুদিন আগে বলেছেন- পাকিস্তানই ভালো ছিলো। উনারা পাকিস্তানকে অনুসরণ করে। পৃথিবীর কোথাও তত্ত্বাবধায়ক সরকার ব্যবস্থা নাই একমাত্র পাকিস্তান ছাড়া। আমার প্রশ্ন, তারা পাকিস্তানকে কেন অনুসরণ করে। যাদের এতো পাকিস্তানপ্রীতি তারা প্রয়োজনে পাকিস্তান চলে যেতে পারে। তাও যদি পাকিস্তান তাদের গ্রহণ করে আর কি।’

ড. হাছান বলেন, ‘আগামী নির্বাচনকে সামনে রেখে নানা ষড়যন্ত্র হচ্ছে। ষড়যন্ত্র ২০১৪ সালেও ছিলো, ২০১৮ সালেও ছিলো। কোনো ষড়যন্ত্রে লাভ হবে না। দেশ অব্যাহতভাবে জননেত্রী শেখ হাসিনার নেতৃত্বে এগিয়ে যাবে ইনশাআল্লাহ।’

এর আগে বঙ্গবন্ধুর ওপর সপ্তাহব্যাপী চিত্র প্রদর্শনী উদ্বোধনকালে তথ্য অধিদফতরের এ উদ্যোগের প্রশংসা করেন তথ্যমন্ত্রী। প্রধান অতিথির বক্তৃতায় তিনি বলেন, ইতিহাসের পাতা থেকে বঙ্গবন্ধুকে মুছে ফেলার অপচেষ্টা সফল হয়নি বরং যারা মুছে ফেলতে চেয়েছিলো তারাই ইতিহাসের পাতা থেকে হারিয়ে গেছে। পৃথিবীর মুক্তিকামী মানুষের কাছে প্রেরণার উৎস স্বমহিমায় চিরভাস্বর বঙ্গবন্ধুর স্থান মানুষের হৃদয়ের মনিকোঠায়।

ড. হাছান বলেন, বঙ্গবন্ধু বেঁচে থাকলে বাংলাদেশ স্বাধীনতার দেড় দশকের মধ্যে একটি উন্নত সমৃদ্ধ দেশে রূপান্তরিত হতো। বঙ্গবন্ধুকে যখন হত্যা করা হয় বিভিন্ন সংস্থার পরিসংখ্যান অনুযায়ী সে বছর দেশে ১০ হাজার মেট্রিক টন অতিরিক্ত খাদ্য উৎপাদন হয়েছিলো, জিডিপি প্রবৃদ্ধি হার ছিলো ৯ দশমিক ৫৪ শতাংশ।

তথ্য ও সম্প্রচার মন্ত্রী বলেন, আজকে বঙ্গবন্ধুর রাষ্ট্র রচনার এবং বঙ্গবন্ধু কন্যার রাষ্ট্র পরিচালনার সার্থকতা সেখানেই যে, আমরা পাকিস্তানকে আরো ৭-৮ বছর আগেই সব সূচকে পেছনে ফেলে এগিয়ে গেছি, তারা আমাদের দিকে তাকিয়ে দীর্ঘশ্বাস ফেলে। দেশ মধ্যম আয়ে উন্নীত হয়েছে, খাদ্যে স্বয়ংসম্পূর্ণ দেশে উন্নীত হয়েছে। বাংলাদেশ আজকে পিপিপিতে ৩১তম অর্থনীতির দেশ জিডিপিতে ৩৫তম অর্থনীতির দেশ। পৃথিবীর কাছে একটি উন্নয়নের রোল মডেল।

#

আকরাম/পাশা/সঞ্জীব/রেজাউল/২০২৩/১৬৩৪ ঘণ্টা

তথ্যবিবরণী  নম্বর : ৪৬৯

**দাম নিয়ন্ত্রণে প্রয়োজনে ডিম আমদানি করা হবে**

**-বাণিজ্যমন্ত্রী**

ঢাকা, ২৯ শ্রাবণ (১৩ আগস্ট):

ডিমের দাম নিয়ন্ত্রণে না আসলে মৎস্য ও প্রাণিসম্পদ মন্ত্রণালয়ের সাথে সমন্বয় করে ডিম আমদানির অনুমতি দেয়া হবে বলে জানিয়েছেন বাণিজ্যমন্ত্রী বীর মুক্তিযোদ্ধা টিপু মুনশি।

আজ রাজধানীর মোহাম্মদপুর টাউন হলে ট্রেডিং কর্পোরেশন অব বাংলাদেশ (টিসিবি) আয়োজিত দেশব্যাপী এক কোটি ফ্যামিলি কার্ডধারী নিম্নেআয়ের পরিবারের মাঝে আগস্ট মাসের চালসহ টিসিবির পণ্য সাশ্রয়ী মূল্যে বিক্রয় কার্যক্রমের উদ্বোধন অনুষ্ঠানে প্রধান অতিথির বক্তব্য শেষে সাংবাদিকদের প্রশ্নের জবাবে তিনি একথা বলেন।

বাণিজ্যমন্ত্রী জানান, বাজারে ডিমের দাম কত হবে তা মৎস্য ও প্রাণিসম্পদ মন্ত্রণালয় নির্ধারণ করে দিলে আমাদের জাতীয় ভোক্তা অধিকার সংরক্ষণ অধিদপ্তরের মাধ্যমে অভিযান চালিয়ে নিয়ন্ত্রণ করা হবে। ডিমের বাজার হঠাৎ অস্থিতিশীল হওয়ায় ভোক্তা অধিকার রাতে দিনে রাজধানীর বিভিন্ন আড়তে অভিযান চালাচ্ছে এবং জরিমানা করছে।

তিনি আরো বলেন, বাণিজ্য মন্ত্রণালয় চাইলেই ডিম আমদানি করতে পারবে না। সেক্ষেত্রে মৎস্য ও প্রাণিসম্পদ মন্ত্রণালয়ের ইমপোর্ট পারমিশন লাগবে। তাদের সহযোগিতা ছাড়া ডিম আমদানি করার সুযোগ নেই। আমি আশা করি খুব শিগগিরই এ ব্যাপারে সিদ্ধান্ত আসবে। মৎস্য ও প্রাণিসম্পদ মন্ত্রণালয় গ্রীন সিগন্যাল দিলেই ডিম আমদানির উদ্যোগ নেয়া হবে বলেও জানান মন্ত্রী।

সাংবাদিকদের অপর এক প্রশ্নের জবাবে টিপু মুনশি জানান, আন্তর্জাতিক বাজার থেকে চিনি আমদানি করা ছাড়াও স্থানীয় বাজার থেকে ক্রয় করা হয়। কারণ, অনেক সময় চিনি দেশে এসে পৌঁছাতে দেরি হয়। আবার জাহাজ বন্দরে আসলে নানা জটিলতায় খালাসে সময় লাগে। এতে করে চাহিদার যোগান দিতে বেগ পেতে হয়। এ কারণে আন্তর্জাতিক বাজারের পাশাপাশি স্থানীয় বাজার থেকে চিনি ক্রয় করা হয়ে থাকে।

বাণিজ্যমন্ত্রী আরো বলেন, টিসিবির মাধ্যমে বাণিজ্য মন্ত্রণালয় এক কোটি ফ্যামিলি কার্ডের মাধ্যমে নিম্নআয়ের পরিবারের মাঝে ডাল, চিনি এবং তেলের পাশাপাশি গতমাস থেকে প্রধানমন্ত্রী শেখ হাসিনার নির্দেশে চাল দেয়া শুরু হয়েছে। গরীব মানুষ কষ্টে থাকুক শেখ হাসিনা এটা কখনোই চান না।

অনুষ্ঠানে বাণিজ্য মন্ত্রণালয়ের সিনিয়র সচিব তপন কান্তি ঘোষ, টিসিবির চেয়ারম্যান ব্রিগেডিয়ার জেনারেল মোঃ আরিফুল হাসান প্রমুখ বক্তব্য রাখেন।

#

হায়দার/মেহেদী/পরীক্ষিৎ/মাহমুদা/শামীম/২০২৩/১৫৩৫ ঘণ্টা